stanford-oval/wikipedia huggingface dataset:
עמנואל גוטמן
הערות שוליים

↑  עמנואל גוטמן, קורות חיים, באתר ארגון יוצאי מרכז אירופה, ‏2019
↑  שלמה גוטמן באתר יזכור
↑  מקבלי פרס מפעל חיים של האגודה הישראלית למדע המדינה לדורותיהם https://www.ispsa.org/lifetime-achievement-award
↑  אות יקיר הארגון של ארגון עולי מרכז אירופה מוענק לפרופ' עמנואל גוטמן, באתר פייסבוק, ‏24.06.2019
↑  אורי דרומי, האחות של המעפילים, באתר הארץ, 19 בנובמבר 2010
| --- | --- |
בקרת זהויות :  NLI: 987007262280505171  ISNI: 0000 0000 8418 2104  LCCN: n83073850  NTA: 31284767X  SUDOC: 224578464  VIAF: 3847538   WorldCat (עם VIAF): 3847538
פוקושימה

ערך זה עוסק בעיר ביפן. אם התכוונתם למשמעות אחרת, ראו .
פוקושימה (ביפנית: 福島市; תעתיק לטיני: Fukushima) היא עיר באי הונשו שביפן, עיר הבירה של מחוז פוקושימה שבחבל טוהוקו. העיר שוכנת בפנים הארץ, כ-40 ק"מ מערבית לאוקיינוס השקט, 250 ק"מ צפונית לטוקיו ו-80 ק"מ דרומית לסנדאי. אוכלוסייתה מונה מעל לרבע מיליון בני אדם.
היסטוריה

פוקושימה נקראה בתחילה "שינובו-נו-סאוטו", הכפר של שינובו. במאה ה-12 בנה סוגינומה טארו את טירת סוגינומה. סביב טירת פוקושימה (שאינה קיימת יותר) החל להתפתח הכפר. בתקופת אדו, החלה פוקושימה לגדול בעיקר בעקבות ייצור המשי שזכה לשם אפילו עד קיוטו. משרד המחוז הוקם בפוקושימה, לאחר הרסטורציה של מייג'י בשנת 1868 ובעקבותיו הבנק של יפן הקים בה סניף, הראשון בחבל טוהוקו. העיר נוסדה ב-1 באפריל 1907.
היסטוריה > רעידת האדמה (2011)

ב-12 במרץ 2011 אירע פיצוץ בתחנת הכוח הגרעינית פוקושימה 1 (דאיצ'י) באוקומה שבנפת פוטבה, הסמוכה לפוקושימה (80 ק"מ), בעקבות רעידת האדמה וגל הצונאמי הגדול שהתרחשו יום קודם לכן בים מול העיר סנדאי.
במרץ 2022 באזור התרחשה רעידת אדמה נוספת.
תחבורה > שדה תעופה

שדה התעופה פוקושימה נמצא כ-40 ק"מ דרומית לעיר, בסוקאגאווה.
תחבורה > רכבות

מערכת הרכבות היא אמצעי התחבורה הראשי בפוקושימה. בתחנת פוקושימה של חברת הרכבות מזרח יפן (החברה הגדולה בעולם בהסעת נוסעים) עוברים קווי רכבת לאורכה ולרוחבה של יפן:
קן טוהוקו שינקנסן - המחבר בין טוקיו לשין-אאומורי שבצפון יפן.
קו יאמאגאטה שינקנסן - המחבר בין טוקיו לשינג'ו לכיוון מערב יפן.
קו טוהוקו הראשי - המחבר בין טוקיו למוריאוקה שבצפון יפן.
קו הו הראשי - דרך הרי הו למערב יפן לאאומורי שבצפון יפן.
תמונות

תחנת הרכבת של פוקושימה
מבט מזרחה מתחנת הרכבת בפוקושימה
פוקושימה (מחוז)

מחוז פוקושימה (ביפנית: 福島市; תעתיק לטיני: Fukushima-ken) הוא מחוז ביפן הנמצא באי הונשו שבחבל טוהוקו. עיר הבירה של מחוז פוקושימה היא פוקושימה. אוכלוסייתו של המחוז כשני מיליון בני אדם.
גאוגרפיה

מחוז פוקושימה הוא הדרומי ביותר בחבל טוהוקו והקרוב ביותר לטוקיו. הוא מחולק לשלושה אזורים על ידי רכסי הרים (ממערב למזרח): איזו, נאקאדורי והאמאדורי.
האמאדורי, השוכן לחוף האוקיינוס השקט הוא האזור השטוח והממוזג שבהם. נאקאדורי, הוא האזור החקלאי שבין השלושה ובו שוכנת הבירה פוקושימה. איזו, שהוא האזור הגדול ביותר, הוא הררי ויש בו אגמים, יערות שופעים ובחורף מכוסה בשלג.
גאוגרפיה > 13 הערים הגדולות במחוז הן (מספר תושבים)

איזווקאמאצו (127,759)
דטה (67,129)
פוקושימה (289,483 - עיר הבירה)
איוואקי (344,570 - עיר חוף, נוחה בזכות האזור הממוזג)
קיטאקאטה (54,684)
קוריאמה (339,000 - העיר השנייה בגודלה בחבל טוהוקו)
מינאמיסומה (71,296)
מוטמיאה (31,711)
ניהונמאצו (61,137)
שיראקאוואה (48,297)
סומה (38,302)
סוקאגאוואה (80,518)
טאמורה (41,809)
גאוגרפיה > 13 הנפות הן

נפת אדצ'י, נפת דטה, נפת פוטבה (תחנות הכוח הגרעיניות, דאיצ'י (1) ודיי ני (2) נמצאות בנפה זו. תחנה מספר 1 נמצאת בעיירה אוקומה ותחנה מס' 2 נמצאת בעיירות נאראהה וטומיוקה), נפת היגאשישיראקאוואה, נפת אישיקאוואה, נפת איוואסה, נפת קאוואנומה, נפת מינאמייזו, נפת נישישיראקאווה, נפת אונומה, נפת סומה, נפת טמורה ונפת יאמה.
כלכלה

התושבים במחוז פוקושימה עוסקים בענפי הדיג ופירות ים. כמו כן, במחוז קיימות מספר תחנות כוח גרעיניות המספקות פרנסה רבה. בפנים המחוז התושבים מתפרנסים מחקלאות.
סביב הבירה פוקושימה יש תעשייה חזקה של תוכנה ואלקטרוניקה.
ראו גם

תחנת הכוח הגרעינית פוקושימה 2
כוכב טיגרדן

| --- | --- |
   
 מיקומו של כוכב טיגרדן בקבוצת טלה (לא מופיע במפה)
 נתוני תצפית
 קבוצת כוכבים:  טלה
 שמות נוספים:  SO 0253+1652
 סוג:  ננס אדום
 בהירות נראית:  15.14
 סיווג ספקטרלי:  M6.5 V
 עלייה ישרה:  02ʰ 53ᵐ 00.85ˢ מילי-שניות קשת בשנה
 נטייה:  ‏53.3″ ‏52′ ‏16°‏+ מילי-שניות קשת בשנה
 מאפיינים פיזיים
 בהירות מוחלטת:  17.2
 מרחק:  12.55  שנות אור 3.85  פארסק
 רדיוס:  0.13 רדיוסי שמש
 מסה:  0.08 מסות שמש
 עוצמת הארה:  פי 0.000011 מהשמש
 טמפרטורה:  2,656 K
 מהירות רדיאלית:  68.375 קילומטר לשנייה
 תנועה עצמית:  5,106 מילי-שניות קשת בשנה
 היסט:  261.0147±0.269 אלפיות של שניות קשת
 מתכתיות:  −0.31 
 
כוכב טִיגָרְדֶן (אנגלית: Teegarden's Star; נקרא גם SO 0253+1652) הוא ננס אדום הנמצא במרחק של כ-12.5 שנות אור ממערכת השמש בקבוצת הכוכבים טלה. זהו אחד הכוכבים הקרובים למערכת השמש, אך כמו כל שאר הננסים האדומים, גם את כוכב טיגרדן לא ניתן לראות ללא ציוד עזר, שכן בהירות נראיתו היא מדרגה 15, נמוכה בהרבה מסף הראייה האנושי. ניתן לראותו רק באמצעות טלסקופ מקצועי, כמעלה מדרום-מזרח לכוכב π בטלה.
היסטוריה

הכוכב התגלה בשנת 2003 במהלך סקירת נתונים של עצמים עמומים מאוד (דרגות בהירות בין 11 ל-18) ועם תנועה עצמית גדולה שצולמו בין השנים 1996 ו-2001 ונועדו לזיהוי של מסלולי אסטרואידים בקרבת כדור הארץ. לכוכב בהירות נמוכה מאוד ותנועה עצמית גבוהה יחסית כך שהוא זוהה בסקר וממדידת המרחק והספקטרום שלו התברר שלא מדובר באסטרואיד אלא בכוכב. כוכב טיגרדן נקרא על שם האסטרונום בונארד טיגרדן שהוביל את צוות החוקרים שגילה את הכוכב. בעקבות הגילוי חיפשו החוקרים את הכוכב בתמונות ישנות של אותו אזור וזיהו את כוכב טיגרדן בתמונות שצולמו במצפה הכוכבים פאלומר בשנים 1951 ו-1989. בשל גילויו המאוחר, הכוכב לא נכלל בקטלוגים של כוכבים קרובים (כמו קטלוג גליזה לכוכבים קרובים) או של כוכבים בעלי תנועה עצמית גדולה (כמו קטלוג לויטן) ואין לו ציון אופייני לכוכבים כאלו.
מאפיינים

כוכב טיגרדן הוא ננס אדום מסוג ספקטרלי M6.5 V. רדיוסו מוערך ב-0.13 רדיוס שמש, מסתו מוערכת בפחות מעשירית מסת שמש ולמעשה היא רק מעט מעל לגבול התחתון שמאפשר היתוך של מימן להליום. עוצמת הארתו היא כ-11 מיליוניות מעוצמת ההארה של השמש באור נראה, אך בגלל טמפרטורת פניו הנמוכה, כ-2,650 קלווין, כמעט כל קרינתו היא בתחום התת-אדום. לכוכב טיגרדן תנועה עצמית גבוהה במיוחד של כ-5 שניות קשת והוא הכוכב עם התנועה העצמית השביעית בגודלה מבין הכוכבים שמוכרים כיום. מתצפיות שנעשו בשנת 2010 עולה שלכוכב כרומוספירה פעילה ושהמהירות הרדיאלית שלו משתנה באופן שעשוי להגרם מקיום של כוכב לכת המקיף אותו. עם זאת הנתונים שנאספו לא מאפשרים לקבוע אם אכן קיימים כוכבי לכת כלשהם המקיפים את כוכב טיגרדן.
מערכת כוכבי לכת

בשנת 2019 פורסם מחקר המאשר כי לכוכב ישנם לפחות שני כוכבי לכת, כוכב טיגרדן b וכוכב טיגרדן c, אשר המסה שלהם דומה לזו של כדור הארץ ומסלול הקפתם את הכוכב עשוי לאפשר את הימצאותם של מים במצב נוזלי.
סביבה

הכוכב הקרוב ביותר לכוכב טיגרדן הוא הננס האדום גליזה 83.1 שנמצא במרחק של כ-4 שנות אור ממנו, אך למרות הקרבה הוא עמום מכדי שעין אנושית תוכל להבחין בו ממרחק זה. במרחק של כ-6 שנות אור נמצא ε בארידנוס שממרחק זה יראה עם בהירות מדרגה 2.7, בהיר בהרבה מכפי שהוא נראה מכדור הארץ ובמרחק של פחות מ-8 שנות אור נמצא τ בלווייתן שממרחק זה יהיה קל לצפייה עם בהירות מדרגה 2.5 לעומת 3.5 כפי שהוא נראה מכדור הארץ. השמש תראה משם ככוכב חסר יחוד עם דרגת בהירות 2.75.
הערות שוליים

1 2 3 4 5  S. B. Dieterich, T. J. Henry, W.-C. Jao, J. G. Winters, A. D. Hosey, A. R. Riedel & J. P. Subasavage: The Solar Neighborhood. XXXII. The Hydrogen Burning Limit, The Astronomical Journal, Vol. 147, Iss. 5, article id. 94, p. 3 (2014)
1 2  Research Consortium On Nearby Stars: The one hundred nearest Star Systems
↑  B. J. Teegarden, S. H. Pravdo, M. Hicks, K. Lawrence, S. B. Shaklan, K. Covey, O. Fraser, S. L. Hawley, T. McGlynn & I. N. Reid: Discovery of a New Nearby Star, The Astrophysical Journal, Vol. 589, Iss. 1, p. L51 (2003)
↑  Solstation: Teegarden's Star
↑  J. R. Barnes, J. S. Jenkins, H. R. A. Jones, P. Rojo, P. Arriagada, A. Jordán, D. Minniti, M. Tuomi, S. V. Jeffers & D. Pinfield: Red Optical Planet Survey: a new search for habitable earths in the southern sky, Monthly Notices of the Royal Astronomical Society, Vol. 424, Iss. 1, pp 591 (2012)
↑  אסף רונאל, חוקרים מצאו שני מועמדים מובילים בחיפוש אחר חיים בכוכבי לכת אחרים, באתר הארץ, 18 ביוני 2019
עיריית קריית גת

| --- | --- |

 
 דגל עיריית קריית גת
 שמות קודמים:  מועצה מקומית קריית גת
 תחום:  רשות מקומית
 מדינה:  ישראל
 משרד ראשי:  בניין לב העיר
 מנכ"ל:  חיים בכר
 אנשי מפתח:  כפיר סויסה - ראש העיר
 עובדים:  כ-אלף
 תקופת הפעילות:  1958–הווה (כ־66 שנים)
 עיריית קריית גת
 
עיריית קריית גת היא גוף השלטון המקומי, במעמד של עירייה, האחראי לניהולה השוטף של העיר קריית גת. העירייה עוסקת בעניינים מוניציפליים ובהם הסדרת שירותי החינוך, התרבות, הרווחה, התשתיות, התברואה, תכנון העיר ובניינה. תקציב העירייה עמד בשנת 2024 על כ-790 מיליון ש"ח. מנכ"ל העירייה הוא חיים בכר.
היסטוריה

קריית גת הוקמה בשנת 1954 כמעברה, בשנת 1958 הוכרזה קריית גת כמועצה מקומית, ובשנת 1972 הוכרזה כעיר.
בשנת 2023 היו בעיר כ-65,000 תושבים.
מבנה פוליטי

בראש הפירמידה הפוליטית של עיריית קריית גת עומד ראש העירייה, הנבחר, כמקובל ברשויות מקומיות בישראל, אחת לחמש שנים בבחירות אישיות. במקביל לבחירת ראש העירייה, נבחרים בפתק הצבעה נוסף ובמעטפה נפרדת, חברי מועצת העירייה המתמודדים ברשימות שונות, שחלקן קשורות לרשימות המתמודדות בפוליטיקה הארצית.
ראש העירייה, בשונה מראש ממשלה, אינו זקוק לתמיכת חברי המועצה שנבחרה על מנת לכהן בתפקידו והם אינם יכולים להדיחו מתפקידו או להכריז על בחירות חדשות. לעומת זאת, על מנת לקבל החלטות, בעיקר העברת תקציב ואישור מינויים בכירים, ראש העירייה זקוק לרוב ועל כן ירכיב בדרך כלל קואליציה עירונית ליצירת רוב במועצת העירייה, דבר שיעניק לו גיבוי וחופש פעולה לניהול ענייני העיר. בכירי רשימות הקואליציה מתמנים על פי רוב לסגניו, אוחזים בתיקים נושאיים שונים של אחריות לניהול ענייני העיר, ומהווים יחד עם ראש העירייה את "הנהלת העירייה" – היא ה"קבינט" המוניציפלי. בנוסף, חברים בהנהלה מספר חברי מועצה "מחזיקי תיקים" שאינם סגניו של ראש העיר. יתר חברי המועצה שאינם חברי הנהלה פועלים בוועדות השונות, המורכבות מאנשי רשימות שונות מן הקואליציה והאופוזיציה. מועצת עיריית קריית גת מונה 17 חברים ולראש העיר ישנם 2 סגנים בשכר, ואחד נוסף בתואר בלבד.
מבנה פוליטי > ועדות העירייה

ועדת מכרזים, ועדת כספים, ועדה לענייני ביקורת, ועדת ביטחון, ועדת הנחות בארנונה, ועדה לקליטת עליה, ועדה לקידום מעמד הילד, ועדה להנצחת זכרם של נרצחי הטרור, ועדת חינוך ממלכתי, ועדת חינוך חרדי, ועדה לאיכות הסביבה, ועדה למאבק בנגע הסמים המסוכנים, ועדה למיגור אלימות, ועדת משנה לתכנון ובניה, ועדת מכרזים לבחירת עובדים בכירים, ועדת הנהלה, ועדת שמות, ועדת מל"ח, ועדת שימור אתרי מורשת, ועדה לבטיחות בדרכים, ועדה להצבת יצירות אומנות, ועדת בריאות.
מבנה אדמיניסרטיבי > אגפי העירייה

אגף ההנדסה, אגף החינוך, אגף איכות הסיבה, אגף ביטחון וסדר ציבורי, מנהלת כרמי גת, לשכות, אגף רווחה ושירותים חברתיים, אגף צרכים מיוחדים ונגישות, אגף לשיפור פני העיר, מנהל כללי, אגף נוער וצעירים, מחלקת קליטה - חבר העמים, אגף חינוך חרדי, אגף תקציבים, אגף מנהל וכספים, מרכז מריאן, האגף לבינוי ואחזקת מוסדות חינוך, ממונה חופש המידע, מבקר העירייה וממונה תלונות הציבור, דוברות העירייה, אגף משאבי אנוש, אגף לשיפור איכות השירות, אגף מחשוב ותקשורת.
תאגידים עירוניים

לעיריית קריית גת כמו רשויות מקומיות אחרות יש תאגידים עירוניים, שהם בדר"כ חל"צ.
החברה הכלכלית לקריית גת הוא תאגיד עירוני שהוקם בשנת 1984, היא מהווה זרוע ביצועית של העירייה לייזום וביצוע פרויקטים, בעיקר בתחום הבינוי והפיתוח. ובנוסף היא מפעילת השוק העירוני בקריית גת.
תאגיד מי קריית גת, הוא תאגיד המים והביוב העירוני.
מתנ"ס קריית גת הוא חל"צ בבעלות העירייה, בשם המרכז הקהילתי החדש קריית גת, הוא הוקם בשנת 2014, ובשנת 2022 העסיק כ-750 עובדים ותקציבו השנתי היה כ-61 מיליון ש"ח, הוא מנוהל על ידי אמיר בן שמחון, הוא החליף בתפקידו חל"צ אחר שפעילותו הופסקה בסוף שנת 2014, הוא מפעיל את המתנסים בעיר, הבריכות העירוניות, הספריה העירונית, את מרכז תנופה (מרכז הצעירים, העוסק בהכשרה מקצועית ותעסוקה) ואת מרכז להב"ה העירוניים בקריית גת, כמו כן הוא מפעיל חוגים לילדים בקריית גת.
י.ש. גת היא החברה המנהלת את פארק התעשייה קריית גת, ומחלקת את הכנסותיה לעיריית קריית גת ולמועצות האזוריות שסביבה, החל משנת 2023 מקבלת העירייה כ-90% מהארנונה וההיטלים הנגבים באזור התעשייה.
יפתח החברה לפיתוח קריית גת, תפקידה הוא לפעול לפיתוח העיר, להסדיר את ההתחדשות העירונית בעיר, בינוי מבני ציבור ועוד.
מרכז מריאן, היא עמותה עירונית העוסקת בעיקר בתחום החינוך לגיל הרך והחינוך המיוחד, היא הוקמה בשנת 1992, ובשנת 2022 מחזורה השנתי היה כ-49 מיליון ש"ח, והיא העסיקה 523 עובדים.
המועצה הדתית קריית גת היא מפעילת שירותי הדת בעיר, היא אחראית ע"פ חוק על המקואות העירוב מערך הכשרות רישום הנישואין ומערך הקבורה, היא מפעילה ומתחזקת את בית העלמין בקריית גת, בשנת 2024 פורסם שהשתתפות המדינה והעירייה יחד בהוצאותיה יהיו כ-6 מיליון ש"ח, יו"ר המועצה הדתית הוא יאיר עמר.
מרכז מעל"ה היא עמותה שתפקידה להנגיש את שירותי העירייה והמתנ"ס לאוכלוסייה החרדית בעיר, היא מפעילה ספריה חוגים ומשחקייה, ומקיימת אירועי תרבות למגזר החרדי בעיר, חלק מפעילותה הוא בשיתוף המתנ"ס העירוני, ורובה במימון עיריית קריית גת, בשנת 2022 העסיקה 109 עובדים, ותקציבה השנתי היה כ-6.5 מיליון ש"ח.
תקציב העירייה

בשנת 2020 היה לעירייה גרעון בסך 120 מיליון ש"ח, ומונה לעירייה חשב מלווה.
תקציב העירייה עמד בשנת 2023 על כ-728 מיליון ש"ח. ובשנת 2024 על כ-790 מיליון ש"ח.
בעיריית קריית גת מועסקים (בהעסקה ישירה, לא כולל עובדי תאגידים חיצוניים) כאלף עובדים.
בניין העירייה

בניין העירייה עלה באש בשנת 2005, ונהרס ב־2009, מאז שוכנים משרדי העירייה במקומות שונים ברחבי העיר, חלקם בשכירות.
בשנת 2016 כתב מבקר המדינה כי למרות שהעירייה קיבלה פיצויים מביטוח המבנה בסך של כ-1.5 מיליון ש"ח, היא נמנעה מלבנות בניין חדש, ומשלמת שכירות בסך של כ-1.5 מיליון ש"ח בשנה.
בשנת 2023 שילמה העירייה שכר דירה למשרדיה בסך של כ-3.2 מילון ש"ח, היא הקצתה לכך סכום דומה בתקציב 2024.
בתקציב 2024 הוקצו תקציבים לתכנון מבנה חדש לעירייה.
ראשי ועד היישוב, המועצה והעירייה

אריה לובה אליאב (1954–1955) – ראש צוות ההקמה של חבל לכיש
לוי ארגוב (1955)
יצחק (צ'יזיק) חרפי (1955-1957) – היה ממונה על העיירה מטעם הסוכנות היהודית מאוקטובר 1954 עד יולי 1957. לאחר עזיבתו הועברה האחריות על העיירה לידי משרד הפנים.
ד"ר גדעון נאור (1958–1965) – מונה ליושב ראש ועד המתיישבים. היישוב הוכר כמועצה רק מעט אחרי כניסתו לתפקיד.
אריה מאיר (1965–1976) – היישוב הוכר כעיר בתקופת כהונתו
דוד מגן (1976–1986)
זאב בוים (1986–1996)
אלברט ארז (1996–2003)
אבירם דהרי (2003–2024)
כפיר סויסה (2024–מכהן)
מועצת העירייה > מועצת העיר ה-9

מועצת העיר ה-9 נבחרה ב-2 בנובמבר 1993, כיהנו בה 17 חברים.
ראש העירייה: זאב בוים.
סגנים: דוד אסולין.
חברי המועצה:
| סיעה | מנדטים | חברי מועצה |
| --- | --- | --- |
| הליכוד | 6 | זאב בוים, יעקב פינטו, נפתלי לוגסי, דניאל פחימה, שמעון אלבז, עמרם אביטן. |
| מפלגת העבודה הישראלית | 4 | אלברט ארז, רמי אורן, עינת הלוי, משה עיני. |
| קריית גת אחת | 2 | יעקב קוקו פחימה, שלום אסרף. |
| אהבת ישראל | 2 | חיים שלום, משה מאיר אייזיק. |
| שס | 1 | שמואל שושנה. |
| המפד"ל | 1 | דוד אסולין |
| מרצ | 1 | חיים פרטוש |
מועצת העירייה > מועצת העיר ה-10

מועצת העיר ה-10 נבחרה ב-10 בנובמבר 1998, כיהנו בה 19 חברים.
ראש העירייה: אלברט ארז.
סגנים: עמי ביטון.
חברי המועצה:
| סיעה | מנדטים | חברי מועצה |
| --- | --- | --- |
| עתיד העיר | 3 | אלכסנדר וקסלר, שלמה שמאי, צבי ארווין קליין |
| מפנה בקריית גת | 2 | אלברט ארז, תקוה עברון, אשר אסולין. |
| שסג | 2 | עמי ביטון, אלי ממן. |
| הליכוד | 2 | מיכה גבאי, יוסף רון. |
| ישראל בעליה | 2 | אדוארד אהרונוב, שמעון יודלביץ. |
| קריית גת אחת | 2 | יעקב קוקו פחימה, מרדכי עבו. |
| אהבת ישראל | 2 | חיים שלום, יהודה לייב אשלג. |
| התקווה | 1 | בוריס מנייב. |
| לטובת העיר | 1 | בני חסון |
| אומץ | 1 | חיים פרטוש |
מועצת העירייה > מועצת העיר ה-11

מועצת העיר ה-11 נבחרה ב-28 באוקטובר 2003, כיהנו בה, 17 חברים.
ראש העירייה: אבירם דהרי.
סגנים: עמי ביטון.
חברי המועצה:
| סיעה | מנדטים | חברי מועצה |
| --- | --- | --- |
| ויקטוריה | 3 | יעקב אפריימוב, בוריס מור, דוד יוסוביץ. |
| תדמית | 2 | אבירם דהרי, אלון כנעני. |
| מפנה בקריית גת | 2 | אלברט ארז, אשר אסולין. |
| שס | 2 | עמי ביטון, שמעון מויאל. |
| הליכוד | 2 | מיכה גבאי, עמרם אביטן. |
| אהבת ישראל | 2 | חיים שלום, שמואל כהן. |
| עם אחד | 1 | שלום שנדלר |
| קריית גת שלנו | 1 | בוריס מנייב. |
| בני חסון | 1 | בני חסון |
| מפד"ל | 1 | נסים דוד אביסדריס |
מועצת העירייה > מועצת העיר ה-12

מועצת העיר ה-12 נבחרה ב-11 בנובמבר 2008, כיהנו בה 17 חברים.
ראש העירייה: אבירם דהרי.
סגנים: שולמית סהלו, עמי ביטון.
חברי המועצה:
| סיעה | מנדטים | חברי מועצה |
| --- | --- | --- |
| קריית גת ביתנו | 4 | יעקב אפריימוב, ויקטור בורוכוביץ, מיכאל קנדינוב, אשר אמסלם. |
| תדמית | 3 | אבירם דהרי, שולמית סהלו, אבנר כחלון. |
| שסג | 3 | עמי ביטון, שמעון מויאל, שמואל כהנא-שפירא. |
| מפד"ל | 2 | נסים דוד אביסדריס, אתי ואזנה |
| יחד | 1 | בוריס מנייב. |
| הליכוד | 1 | אלברט ארז, חיים אברג'ל. |
| יחד בתנופה | 1 | חיים פרטוש. |
| הכוח שלך במועצה | 1 | מיקי זוהר. |
| בני חסון | 1 | בני חסון. |
מועצת העירייה > מועצת העיר ה-13

מועצת העיר ה-13 נבחרה ב-22 באוקטובר 2013, כיהנו בה 17 חברים, 2 מהם התחלפו במהלך כהונתם.
ראש העירייה: אבירם דהרי.
סגנים: יעקב אפריימוב (מ"מ), מיקי זוהר, חיים שלום, שולמית סהלו.
חברי המועצה:
| סיעה | מנדטים | חברי מועצה |
| --- | --- | --- |
| תדמית | 3 | אבירם דהרי, שולמית סהלו, ציון טליגוקר. |
| קריית גת ביתנו | 3 | יעקב אפריימוב, ויקטור בורוכוביץ, מיכאל קנדינוב, יבגני סניצר. |
| שסג | 2 | עמי ביטון, יאיר עמר. |
| הליכוד | 2 | מיקי זוהר, חיים שלום, אהובה נאור. |
| התעוררות | 2 | שי זולדן, יקיר שינדלר. |
| התחדשות | 2 | חיים אברג'ל, ארתור נייאזוב, |
| דרך חדשה | 1 | דוד בן לולו. |
| הבית היהודי | 1 | אילן חזן. |
| בני חסון | 1 | בני חסון. |
מועצת העירייה > מועצת העיר ה-14

מועצת העיר ה-14 נבחרה ב-30 באוקטובר 2018, כיהנו בה 17 חברים, 2 מהם התחלפו במהלך כהונתם.
ראש העירייה: אבירם דהרי
סגנים: עמי ביטון (מ"מ), דודו בן לולו, ארז חסון, יעקב אפריימוב (בתואר).
חברי המועצה:
| סיעה | מנדטים | חברי מועצה |
| --- | --- | --- |
| שסג | 4 | עמי ביטון, שמעון דייוויס, שלמה זלמן הכט, אהרן קליין. |
| תדמית | 2 | אבירם דהרי, מוריה זגורי. |
| קריית גת מנצחת | 2 | כפיר סויסה, יובל אביסדריס, יקיר אורן. |
| קריית גת תצליח | 2 | יקיר שינדלר, חיים אברג'ל. |
| דודו בן לולו וארז חסון | 2 | דוד בן לולו, ארז חסון, יקיר חג'ג'. |
| התעוררות | 1 | שי זולדן. |
| יחד | 1 | יגאל וינברגר. |
| עוז | 1 | שולמית סהלו. |
| קריית גת ביתנו | 1 | יעקב אפריימוב, ויקטור בורוכוביץ. |
מועצת העירייה > מועצת העיר ה-15

מועצת העיר ה-15 נבחרה ב-27 בפברואר 2024, מכהנים בה 17 חברים.
ראש העירייה: כפיר סויסה
סגנים: עמי ביטון (מ"מ), יגאל וינברגר, ארז חסון (בתואר).
חברי המועצה:
| סיעה | מנדטים | חברי מועצה |
| --- | --- | --- |
| שסג | 4 | עמי ביטון, שלמה בטיטו, שמעון דייוויס, עופר ראובני. |
| הביצועיסטים | 3 | יעקב יקיר שינדלר, שי זולדן, ראובן אלקבץ. |
| קריית גת מנצחת | 2 | כפיר סויסה, ארז חסון. |
| תדמית | 2 | אבירם דהרי, מוריה זגורי. |
| ועשית | 2 | מתניה גבאי, משה מלכה. |
| יחד | 2 | יגאל וינברגר, ארז חסון. |
| כח באמונה | 1 | נתנאל מויאל, זלמן הכט. |
| קריית גת אחת | 1 | יעקב אפריימוב. |
ראו גם

רשות מקומית בישראל
פיאט 8 HP

| --- | --- |

Fiat 8 HP
 מאפיינים כלליים
 יצרן:  פיאט
 שנות ייצור:  1901
 הרכבה:  איטליה איטליה
 מודל קודם:  Fiat 6-8 HP (אנ')
 מודל אחריו:  פיאט 10 HP
 חברת אם:  פיאט
 מרכב:  Rear-wheel-drive layouts
 אורך:  2,810 מ"מ
 רוחב:  1,450 מ"מ
 גובה:  1,620 מ"מ
 משקל:  800 ק"ג
 בסיס גלגלים:  1,750 מ"מ
 מפרט טכני
 מנוע:  2 צילינדרים, בטור, 2 שסתומים לצילינדר, 1,082 סמ"ק, המפיק 10.1 כ"ס ב-1,100 סל"ד, יחס דחיסה 4.5:1
 הילוכים:  תמסורת ידנית – 3 הילוכים + הילוך אחורי
 מהירות מרבית:  45 קמ"ש
 צריכת דלק:  15 ליטר ל-100 ק"מ (ממוצע)
 מעצב:  Aristide Faccioli (איט')
פיאט 8 HP
פיאט 8 HP (באיטלקית: Fiat 8 HP) היא מכונית משפחתית, בתצורת קבריולה, 4 מושבים, מתוצרת קונצרן הרכב האיטלקי פיאט אשר יוצרה בשנת 1901.
עקב אורכה, מוגדרת ה"פיאט 8 HP" כמכונית מיקרו.
סך הכול יוצרו 80 יחידות.
מפרט טכני

מנוע קדמי – אורכי (הפצה עם שסתומי יניקה אוטומטיים על ראש ומפלט בצד, נשלט על ידי ציר גל זיזים)
סוג מנוע – "Straight-twin engine" (אנ')
קירור מים – מחזור מים עם משאבה צנטריפוגלית
דיפרנציאל – עם זוג חרוטי, חזרה משנית לרשתות
מתלים – קדמי עם גשר נוקשה, עם קפיץ עלים חצי אליפטי, סרנים אחוריים עם גשר נוקשה, עם קפיץ עלים חצי אליפטי
היגוי – היגוי חוזר ישיר
מתג הפעלה – עם סליל וסוללה
מצמד – קונוס
מאייד – תוצרת פיאט ברמה קבועה
מסגרת הגלגלים – מעץ
צמיגים קדמיים – 65x640 (בלחץ נמוך)
צמיגים אחוריים – 65x740 (בלחץ נמוך)
כיסוי מעל 2 המושבים הפנימיים ו-2 המושבים החיצוניים – כיסוי בד עמיד למים
גוף הרכב – מסגרת קרן עץ עם תגבורת פלדה
בלמים – קלטת מכנית ידנית על הגלגלים האחוריים
ראו גם

פיאט
פיאט 4 HP
פיאט 10 HP
פיאט 12 HP
פיאט 60 HP
פיאט Brevetti
פיאט זירו
הערות שוליים

↑  "פיאט 8 HP" – מפרט טכני ומידות
↑  "פיאט 8 HP" – מפרט טכני
↑  "פיאט 8 HP" – אנציקלופדיית הרכב
↑  "פיאט 8 HP"
פארקים ואתרי נופש של חברת וולט דיסני

| --- | --- |

 נתונים כלליים
 תקופת הפעילות:  1 באפריל 1971 – הווה (53 שנים) 
 חברת אם:  חברת וולט דיסני 
 חברות בנות:  קו הספנות דיסני  דיסניוורלד  דיסני אינטרקטיב 
 מיקום המטה:  אגם בואנה ויסטה 
  
 disneyconnect.com/dpep/
 
פארקים, חוויות ומוצרי דיסני (באנגלית: Disney Parks, Experiences and Products), או בשמה הקודם פארקים ואתרי נופש של וולט דיסני (באנגלית: Walt Disney Parks and Resorts) היא מחלקה של חברת וולט דיסני המנהלת ומקימה את פארקי השעשועים של החברה ברחבי העולם.
מחלקת הפארקים ואתרי הנופש נוסדה בשנת 1971 בשם "מתקני השעשועים של וולט דיסני" (Walt Disney Attractions) כאשר הוקם פארק השעשועים השני של החברה - ממלכת הקסם בדיסניוורלד שבפלורידה.
דיסנילנד
ההרפתקה הקליפורנית של דיסני
ממלכת הקסם
אפקוט
דיסנילנד טוקיו
דיסנילנד פריז
דיסנילנד הונג קונג
דיסני מג'יק
אתר הנופש דיסנילנד

אתר הנופש נוסד על ידי וולט דיסני בשנת 1955 בעירה אנהיים השוכנת באוראנ' קאונטי, קליפורניה. דיסנילנד הפכה במהרה לשם דבר בכל העולם. הפארק הפך רשמית ל"אתר הנופש דיסנילנד" בשנת 2001 עם הקמת פארק ההרפתקה הקליפורנית של דיסני.
מתקני אתר הנופש:
דיסנילנד
ההרפתקה הקליפורנית של דיסני
דאונטאון דיסני
מלון דיסנילנד, המלון הקליפורני הגדול של דיסני, מלון פרדייס פיר של דיסני
אתר הנופש דיסניוורלד

אתר הנופש דיסניוורלד נפתח בשנת 1971 עם הקמת פארק השעשועים ממלכת הקסם בתמה של ממלכת הקסם - הדומה לדיסניוורלד. באתר בעת שנפתח הוקמו שלושה מלונות. שטח האתר כפול משטח האי מנהטן - כאשר נכון לשנת 2006 רק רבע מהשטח נוצל.
האתר הוא יעד התיירות הגדול ביותר בכדור הארץ ובו ארבעה פארקי שעשועים, שני פארקי מים, מרכז קניות ובידור, עשרות מלונות ושמונה מגרשי גולף.
חלקי האתר:
ממלכת הקסם
אפקוט
אולפני דיסני אם ג'י אם
ממלכת החיות של דיסני
חוף הסערה של דיסני - פארק מים
לגונת טייפון של דיסני - פארק מים
דאונטאון דיסני ובו הפארק המקורה דיסניקווסט
מלון וספא גראנד פלורידיאן של דיסני, המלון בן זמננו של דיסני, המלון הפולינזי של דיסני, מלון נמל אורלינס של דיסני, מלון וספא מעיינות סרטוגה של דיסני, מלון קוי ווסט הישנה של דיסני, מלון חוף הים הקריבי של דיסני, מלון הטיילת של דיסני, מלון מועדון החוף של דיסני, מלון מועדון היאכטות של דיסני, מלון מעיינות קולורדו של דיסני, מלון מאת הפופ של דיסני, מלון כל כוכבי הסרטים של דיסני, מלון כל כוכבי המוזיקה של דיסני, מלון כל כוכבי הספורט של דיסני, אכסניית הספר של דיסני, אתר המחנאות מוצב הספר של דיסני.
אתר הנופש טוקיו דיסני

אתר הנופש טוקיו דיסני הממוקם באוריאסו בצ'ייבה שבפרברי טוקיו נפתח בשנת 1983. דיסנילנד שבטוקיו דומה בתכנונה ובעיצובה לדיסנילנד שבקליפורניה. בשנת 2001 נפתח באתר פארק שעשועים שני - טוקיו דיסניסי. באתר מספר מלונות, שניים מהם בבעלות דיסני. באתר מבנה מגרש החנייה הגדול ביותר בעולם. האתר מנוהל ונמצא בבעלות חברת ארצות המזרח - זכיין של חברת וולט דיסני. האתר עוצב ונבנה על ידי חברת הבת של חברת וולט דיסני - וולט דיסני אמג'ינירינג.
חלקי אתר הנופש:
דיסנילנד
טוקיו דיסניסי
מלון אמבסדור של דיסני ומלון מירהקוסטה
איקספיירי
אתר הנופש דיסנילנד פריז

אתר הנופש הרביעי של החברה נפתח בפריז בשנת 1992 בשם "אתר יורודיסני". השם שונה בשנת 1994 על מנת לקשר את האתר עם ה"מותג" הרומנטי של העיר פריז במטרה לשפר את רווחיות הפארק שבאותה עת היה בהפסדים כבדים (הפארק עצמו אינו מצוי בעיר פריז, אלא בפרבר העיר במרחק 30 ק"מ ממנה). באתר שני פארקי שעשועים, מרכז קניות, אתרי מחנאות ושישה מלונות בבעלות חברת וולט דיסני (כמו כן באתר מספר רב של מלונות אחרים). האתר מנוהל על ידי חברת יורו דיסני SCA הנמצאת בבעלות חברת וולט דיסני.
חלקי האתר:
דיסנילנד
פארק אולפני וולט דיסני
כפר דיסני
גולף דיסנילנד
מלון דיסנילנד, מלון ניו יורק של דיסני, מלון מועדון מפרץ ניו פורט של דיסני, אכסניית סקויה של דיסני, מלון שאיין של דיסני, מלון סנטה פה של דיסני, חוות דייבי קרוקט של דיסני.
אתר הנופש דיסנילנד הונג קונג

אתר הנופש החמישי של החברה (והשני באסיה) נפתח ב-12 בספטמבר 2005 בהונג קונג. האתר מנוהל על ידי חברת פארקי השעשועים הבינלאומיים של הונג קונג - בבעלות משותפת של חברת וולט דיסני וממשלת הונג קונג.
חלקי האתר:
דיסנילנד הונג קונג
מרכז הנופש אגם ההשראה
מלון דיסנילנד ומלון הוליווד של דיסני
קו הספנות דיסני

קו הספנות דיסני שייך אומנם לחטיבת הפארקים ואתרי הנופש של החברה, אולם הקו מהווה למעשה ענף נפרד של סוגי אתרי הנופש של החברה.
הקו נוצר בשנת 1995 עם הזמנת בניית שתי ספינות. הספינות עוצרות באי פרטי של החברה באיי בהאמס - קאסטאווי קי - אי שתוכנן על ידי וולט דיסני אמג'ינירינג.
נכסי קו הספנות:
דיסני וונדר
דיסני מג'יק
קאסטאווי קי
דיסני דרים